এসএ টেলিভিশনের নিয়মিত রান্নার অনুষ্ঠান ‘স্টার লাইন রান্নাঘর’-এর এবারের পর্বের অতিথি সিদ্দিকুর রহমান সিদ্দিক। ১৯৯৯ সালে থিয়েটার আরামবাগে অভিনয়ের মাধ্যমে মঞ্চে তাঁর অভিষেক ঘটে। এ সময় ঐ থিয়েটারের অধীনে তিনি বলদ, রাজার গল্প, পেজগীসহ বেশকিছু নাটকে অভিনয় করেন। এরপর তারিক আনম খান নির্মিত একটি চকলেটের বিজ্ঞাপনে অংশগ্রহনের মাধ্যমে শোবিজে আগমন করেন কিন্তু তখন তিনি মূলত সহকারী পরিচালক হিসেবে কাজ করতেন। ২০০৫ সালে দীপংকর দীপন নির্মিত “রৌদ্র ও রোদেলার কাব্য” নাটকে “কাউয়া সিদ্দিক” চরিত্রে অভিনয়ের মাধ্যমে তিনি টিভি নাটকে অভিনয় শুরু করেন। পরবর্তীতে ফাহামির পরিচালনায় কবি বলেছেন ও ধারাবাহিক নাটক হাউসফুলের মাধ্যমে তিনি জনপ্রিয়তা অর্জন করেন। ২০১৩ সালে তিনি আরটিভির প্রযোজনায় “এইতো ভালোবাসা” নামের একটি চলচ্চিত্রে অভিনয় করেন।